Drama toe oorlede tiener se familie huis kry | Maroela Media
Agnes Mosweu (heel regs) in 'n EFF-hemp. Foto: ANA
Die oorhandiging van 'n nuwe huis aan die familie van die oorlede tiener van Coligny, Matlhomola Mosweu, is deur drama voorafgegaan.
Mosweu se ma, Agnes Mosweu, het in 'n EFF-hemp by die oorhandigingseremonie aangekom wat deur die ANC provinsiale regering gereël is. Beamptes van die ANC en die provinsiale regering het haar versoek om 'n ander hemp aan te trek maar sy het geweier.
"Hulle kan nie vir my sê wat om aan te trek nie," het 'n ontstoke Mosweu gesê. Matlhomola se pa, Sakkie Dingake het agter in die tent wat vir die geleentheid opgerig is, gesit en beweer hy is nie na die geleentheid genooi nie.
Job Mokgoro, premier van Noordwes, het die huis oorhandig. Lindiwe Sisulu, destydse minister van menslike nedersettings, het in 2017 dié huis aan die familie belowe.
Pieter Doorewaard (27) en Phillip Schutte (34) is vroeër die maand in die hooggeregshof in Mahikeng gevonnis in verband met die dood van Mosweu. Hulle is aan moord skuldig bevind.
Doorewaard en Schutte is onderskeidelik tot 18 en 23 jaar effektiewe tronkstraf gevonnis. Die hof het bevind die twee mans het Mosweu van 'n bewegende bakkie afgegooi wat sy dood veroorsaak het.
Die mans se skuldigbevinding en vonnis het gekom ten spyte daarvan dat Rapport vroeër vanjaar berig het die enigste ooggetuie in die saak, Bonakele Pakisi, het erken hy het in die hof gelieg toe hy getuig het dat hy gesien het hoe Doorewaard en Schutte vir Mosweu vermoor.
Adv. Barry Roux SC, 'n toonaangewende en bekende advokaat in regskringe, sal Doorewaard en Schutte se appèlaansoek behartig.
AfriForum sal die appèlkoste dra sodat Roux die saak kan hanteer. Adv. Gerrie Nel en sy span by AfriForum se privaatvervolgingseenheid lewer ook bystand om die saak te ondersoek.
Ha ha backfire die ANC se skeinheiligheid lelik in hulle gesig
Wha en daar bars die ANC se verkiesings bubble toe en ou Julias kry die eer.
En wanneer kry die blankes wat so vermoor word se families ook huise?????? Dan praat Ramaposa hulle het apartheid oorwin!!!!!!?????2nonsense man hy veroorsaak dat apartheid nooit sal stop nie
Ek kraai soos ek lag. Nie gedink hier het iets in SA oorgebly om nog oor te lag nie, maar dit is wraggies skreeu snaaks. ANC gee huis aan gesin wat dit nie verdien nie en die vrou is n EFF ondersteuner wat weier om die hemp uit te trek. Go figure.
Die ANC het gedink hulle het stemme gekoop met 'n huis. Maar toe is die moeder skielik EFF. Miskien het die EFF haar die plaas belowe waarop die jong man dood is. Wie weet?